జీవన తరంగాలు
జీవన తరంగాలు తాతినేని రామారావు దర్శకత్వంలో 1973 సంవత్సరంలో విడుదలైన కుటుంబ కథా చిత్రం. ఇందులో శోభన్ బాబు, వాణిశ్రీ ముఖ్యపాత్రలు పోషించారు. దీనికి యద్దనపూడి సులోచనారాణి రచించిన ఇదే పేరు గల నవల ఆధారం. సురేష్ మూవీస్ పతాకంపై దగ్గుబాటి రామానాయుడు నిర్మించిన ఈ చిత్రానికి జె. వి. రాఘవులు ఈ చిత్రానికి సంగీత దర్శకత్వం వహించాడు.
పరిణయ్
పరిణయ్(హిందీ: परिणय) 1974లో విడుదలయిన హిందీ చలన చిత్రం. సమాంతర్ చిత్ర బ్యానర్ పై ఈ సినిమా కాంతిలాల్ రాథోడ్ దర్శకత్వంలో వెలువడింది. ఈ చిత్రానికి ఉత్తమ జాతీయ సమైక్యతా చిత్రంగా నర్గీస్ దత్ ఉత్తమ జాతీయ సమైక్యతా చలనచిత్ర పురస్కారం లభించింది. 
రామ్‌ ఆదర్శభావాలు కల యువకుడు. పెద్ద చదువులు చదవడం కోసం అతను గ్రామం నుంచి నగరానికి వచ్చాడు. తన చదువు స్వార్థానికి కాక, తన గ్రామానికి ఉపయోగపడాలన్నది అతని ఆశయం. చదువు పూర్తయ్యాక, గ్రామానికి వెళ్ళి అక్కడో బడి పెట్టాలనుకుంటాడు. అలా చేస్తే, నా అన్నవారు ఎవరూ లేని తనను చేరదీసి పెంచి పెద్ద చేసిన రహీంబాబా కోరిక కూడా తీరుతుందని అతని నమ్మకం.